****

Podgorica, 28. oktobar 2020.godine

Broj: 007-304/20-4554/3

**K O N C E S I O N I A K T**

**o pojavi mineralne sirovine tehničko-građevinskog kamena**

**”Varišta-Velja glava”, Opština Herceg Novi**

**OPŠTI PODACI O KONCESIONOM AKTU**

**Naziv Koncesionog akta:**

**Koncesioni akt o pojavi mineralne sirovine tehničko-građevinskog kamena „Varišta-Velja glava”, Opština Herceg Novi.**

Izrada Koncesionog akta izvršena je na osnovu inicijative za pokretanje postupka za dodjelu koncesije za detaljna geološka istraživanja i eksploataciju nemetalične mineralne sirovine tehničko-građevinskog kamena na lokalitetu „Varišta-Velja glava”, Opština Herceg Novi, od strane privrednog društva „Fortis Mont” d.o.o. Herceg Novi, koja je arhivirana u JU Zavod za geološka istraživanja, pod brojem 05-1378/1, odnosno 05-136/1 od 21.11.2018. godine, u skladu sa članom 41, stav 3 Zakona o koncesijama („Sl.list CG“ br. 8/09).

Rješavajući po Inicijativi privrednog društva „Fortis Mont” d.o.o. Herceg Novi broj: 51/2018 od 21.11.2018. godine, direktor JU Zavod za geološka istraživanja, Zoran Janković je Rješenjem br. UP-05-136/2 od 26.11.2018. godine formirao Komisiju za ocjenu podnijete inicijative. Komisija je formirana na osnovu člana 1 stav 1 tačka 3 podtačka a, Uredbe o povjeravanju dijela poslova iz nadležnosti Ministarstva ekonomije JU Zavod za geološka istraživanja („Sl.list CG“ br. 16/18 i 83/18), a u vezi sa čl. 17 stav 2 i čl. 41 Zakona o koncesijama („Sl.list CG“ br. 8/09), čl. 39 i 40 Zakona o geološkim istraživanjima (“Sl. list RCG”, br. 28/93, 27/94, 42/94 i 26/07 i “Sl. list CG“, br. 28/11), čl. 15 Zakona o državnoj upravi (“Sl. list RCG”, br. 38/03 i “Sl. list CG“, br. 22/08), čl. 46 Zakona o upravnom postupku (“Sl. list RCG”, br. 56/14, 20/15, 40/16 i 37/17) i člana 22 Statuta JU Zavod za geološka istraživanja.

Postupajući po Rješenju, Komisija je izvršila analizu dostavljene Inicijative, analizu dosupnih podataka kao i terenski obilazak lokaliteta „Varišta-Velja glava”, u cilju utvrđivanja stanja i granica na predmetnom prostoru kao i procjenu uslova za buduće eksploatacione radove. Na osnovu svega navedenog, sačinjen je Izvještaj dana 10.12.2018. godine, u kojem je Komisija predložila da se navedena Inicijativa prihvati.

Napomena: Ukoliko se u sprovedenom postupku koncesija da ponuđaču koji nije podnosilac inicijative za davanje koncesije, nadležni organ će, bez odlaganja, vratiti podnosiocu inicijative deponovana sredstva, uz umanjenje za plaćeni iznos za otkup tenderske dokumentacije, a iznos troškova izrade koncesionog akta naplatiti od koncesionara (član 41 stav 5 Zakona o koncesijama ‘’Sl.list CG’’ broj 8/09).

**Izrada Koncesionog akta:**

U skladu sa Rješenjem broj UP-05-136/4 od 14.03.2019. godine stručna ekipa JU Zavod za geološka istraživanja je pristupila analizi raspoloživih podataka i izradi Koncesionog akta za davanje prava na detaljna geološka istraživanja i eksploataciju tehničko-građevinskog kamena lokaliteta „Varišta-Velja glava”, Opština Herceg Novi.

Koncesioni akt je urađen u skladu sa čl. 9, 17 i 19 Zakona o koncesijama („Sl. list CG“, br. 8/09).

**Izvori podataka za izradu Koncesionog akta:**

* Raspoloživa geološka i rudarska dokumentacija Ministarstva ekonomije i JU Zavod za geološka istraživanja Podgorica;
* Podaci Uprave za nekretnine Crne Gore, Područna jedinica Herceg Novi, akt br. 954-109-38/2019, od 07.02.2019. godine;
* Mišljenje Sekretarijata za prostorno planiranje i izgradnju, Herceg Novi, akt br. 02-3-350-80/2019, od 18.02.2019. godine;
* Mišljenje Uprave za zaštitu kulturnih dobara, područna jedinica Kotor, akt br. 05-12/2019, od 18.03.2019. godine;
* Podaci Zavoda za statistiku, akt br. 01-639/2, od 05.03.2019. godine, o prosječno ostvarenoj cijeni proizvoda mineralnih sirovina u Crnoj Gori u 2018. godini.
* Tehnički izvještaj sa koordinatama graničnih tačaka istražno- eksploatacionog prostora „Varišta-Velja glava”.

**Zakonski propisi korišćeni pri izradi Koncesionog akta:**

* Zakon o koncesijama („Sl. list CG“, br. 8/09);
* Zakon o rudarstvu („Sl. list CG“, br. 65/08);
* Zakon o geološkim istraživanjima (‘’Sl. list RCG’’, br. 28/93, 42/94 i 26/07 i „Sl. list CG“, br. 28/11);
* Zakon o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava („Sl. list CG“, br. 51/11).

**Mjesto i vrijeme izrade Koncesionog akta:**

Podgorica, april 2019. godine

**S A D R Ž A J**

|  |  |
| --- | --- |
| Uvod |  |
|  |  |
| 1.Tehnički izvještaj o pojavi tehničko-građevinskog kamena “Varišta-Velja glava” |  |
|  |  |
| 2.Rok trajanja koncesije |  |
|  |  |
| 3.Osnovni parametri za ocjenu ekonomske opravdanosti investicije |  |
|  |  |
| 4.Mjere za zaštitu životne sredine |  |
|  |  |
| 5.Rekultivacija istražno-eksploatacionog prostora “Varišta-Velja glava” |  |
|  |  |
| 6.Unapređenje energetske efikasnosti |  |
|  |  |
| 7.Uslovi koje je dužan da ispunjava koncesionar u pogledu tehničke opremljenosti, finansijske sposobnosti i ostale reference i dokaze o ispunjavanju tih uslova |  |
|  |  |
| 8.Minimalni – početni iznos koncesione naknade |  |
|  |  |
| 9.Kriterijumi za izbor najpovoljnije ponude |  |
|  |  |
| 10.Spisak potrebne tehničke dokumentacije sa uslovima za njenu izradu, odobrenja, saglasnosti i mišljenja za obavljanje koncesione djelatnosti |  |
|  |  |
| 11.Hronologija izrade tehničke dokumentacije i pribavljanje odobrenja i saglasnosti za izvođenje rudarskih radova |  |
|  |  |
| 12.Osnovni elementi tenderske dokumentacije (oglas, dokumentacija vezana za ponudu) |  |
|  |  |
| 13.Spisak propisa koji se primjenjuje u postupku davanja koncesije i u vršenju koncesione djelatnosti |  |
|  |  |

**UVOD**

U skladu sa Zakonom o koncesijama („Službeni list CG”, broj 8/09) i Uredbom o povjeravanju dijela poslova iz nadležnosti Ministarstva ekonomije JU Zavod za geološka istraživanja („Sl.list CG“ br. 16/18 i 83/18), JU Zavod za geološka istraživanja (u daljem tekstu: Zavod) je pripremio Koncesioni akt za lokalitet tehničko-građevinskog kamena „Varišta-Velja glava”, Opština Herceg Novi, (u daljem tekstu: Koncesioni akt).

Cilj izrade Koncesionog akta je pokretanje postupka javnog nadmetanja za izbor najpovoljnije ponude za dodjelu Ugovora o koncesiji za istraživanje i eksploataciju tehničko-građevinskog kamena na lokalitetu „Varišta-Velja glava”, Opština Herceg Novi.

Izrada Koncesionog akta izvršena je na osnovu inicijative za pokretanje postupka za dodjelu koncesije za geološka istraživanja i eksploataciju nemetalične mineralne sirovine tehničko-građevinskog kamena na lokalitetu „Varišta-Velja glava”, Opština Herceg Novi, od strane privrednog društva „Fortis Mont” d.o.o. Herceg Novi, koja je arhivirana u JU Zavod za geološka istraživanja pod brojem 05-1378/1, odnosno 05-136/1 od 21.11.2018. godine, u skladu sa članom 41 stav 3 Zakona o koncesijama („Sl.list CG“ br. 8/09).

U skladu sa članom 8 stav 3 Zakona o koncesijama, prije upućivanja Koncesionog akta Vladi na usvajanje, Ministarstvo organizuje i sprovodi javnu raspravu u roku od 15 do 30 dana od dana upućivanja javnog poziva za javnu raspravu.

Poslije sprovedene javne rasprave, Ministarstvo dostavlja Vladi, u skladu sa članom 18 Zakona o koncesijama, Koncesioni akt sa Izvještajem sa javne rasprave na usvajanje.

Nakon usvajanja Koncesionog akta od strane Vlade, Ministarstvo objavljuje Javni oglas za davanje koncesije za detaljna geološka istraživanja i eksploataciju mineralne sirovine tehničko-građevinskog kamena na lokalitetu tehničko-građevinskog kamena „Varišta-Velja glava”, Opština Herceg Novi.

Koncesija za detaljna geološka istraživanja i eksploataciju tehničko-građevinskog kamena na lokalitetu „Varišta-Velja glava” Opština Herceg Novi, daje se putem javnog nadmetanja u otvorenom postupku, na način propisan Zakonom o koncesijama.

Ponuđač dostavlja ponudu na osnovu Javnog oglasa za davanje koncesije. Rok za dostavljanje ponuda ne može biti kraći od 30 dana od dana objavljivanja Javnog oglasa u ’’Službenom listu Crne Gore’’

# TEHNIČKI IZVJEŠTAJ O POJAVI TEHNIČKO-GRAĐEVINSKOG KAMENA “VARIŠTA-VELJA GLAVA”, OPŠTINA HERCEG NOVI

## 1.1 Predmet Koncesionog akta

Predmet ovog Koncesionog akta je lokalitet mineralne sirovine tehničko-građevinskog kamena „Varišta-Velja glava” Opština Herceg Novi.

## 1.2 Položaj i opis lokaliteta

Lokalitet tehničko-građevinskog kamena „Varišta-Velja glava”, Opština Herceg Novi, odnosno lokalitet za koji se traži koncesija nalazi se na karstnom području istoimenog mjesta, na prostoru Varišta, oko 12 km vazdušne linije, sjeverozapadno od Herceg Novog. Traženi prostor je lociran na zapadnim i sjeverozapadnim padinama uzvišenja Velja glava (991 m.n.m.), u blizini regionalnog magistralnog puta Herceg Novi - Trebinje. Do istražno - eksploatacionog prostora se može doći iz pravca Herceg Novog i iz pravca Trebinja, regionalnim magistralnim putem Herceg Novi - Trebinje. Prema administrativnoj podjeli prostor na kom se ležište nalazi pripada Opštini Herceg Novi.

Traženi prostor „Varišta-Velja glava”, pripada listu “Trebinje“, 1:100 000, odnosno sekciji Dubravka, 1:25 000.

Do predmetnog lokaliteta ne postoji pristupni makadamski put ali se isti nalazi na udaljenosti od oko 150 m od regionalnog magistralnog puta Herceg Novi – Trebinje, tako da postoji mogućnost jednostavnog priključenja na pomenuti magistralni put.

Na osnovu zahtjeva JU Zavod za geološka istraživanja – Podgorica, u skladu sa Uredbom o povjeravanju dijela poslova iz nadležnosti Ministarstva ekonomije JU Zavod za geološka istraživanja („Sl.list CG“ br. 16/18 i 83/18), a za potrebe izrade koncesionog akta za lokalitet tehničko-građevinskog kamena „Varišta-Velja glava”, Opština Herceg Novi, preduzeće za izvođenje geodetskih radova Etalon Geo Office doo Podgorica, koje je registrovano i licencirano za tu vrstu posla, je uradilo Tehnički izvještaj sa koordinatama graničnih tačaka istražno- eksploatacionog prostora „Varišta-Velja glava”, Opština Herceg Novi.

Na planu KO Kruševice razmjere 1:2000, na zemljištu na kojem se nalazi ležište tehničko-građevinskog kamena „Varišta-Velja glava”, definisan je koncesioni prostor sa 10 graničnih tačaka sa utvrđenim koordinatama državnog koordinatnog sistema (DKS) i površinom koju zahvata područje (128 074,49m²).

Na priloženim skicama prikazano je:

1) Područje koncesije sa naznačenim vlasnicima u trenutku izrade,

2) Područje koncesije na topografskoj karti 1:25000.

3) Područje koncesije na katstrskom planu KO Kruševice sa koordinatama graničnih tačaka .

Područje se nalazi na podrucju katstarske opštine Kruševice i obuhvata katastarske

parcele br.:

Dio KP 4107/1 u površini 128074m2 upisane u List nepokretnosti 70 KO Kruševice.

Koordinate graničnih tačaka i površina lokaliteta tehničko-građevinskog kamena „Varišta-Velja glava”, Opština Herceg Novi, dati su u Tehničkom izvještaju, koji je sastavni dio predmetnog Koncesionog akta.

## 1.3 Geomorfološke karakteristike područja lokaliteta „Varišta-Velja glava”

Područje lokaliteta „Varišta-Velja glava”, predstavlja u suštini padine brdovitog dijela terena sa desne strane regionalnog magistralnog puta Herceg Novi – Trebinje, sa uzvišenjima kao što su: Velja glava (991 m), Ivova ljut (1142 m), Sović (1144 m), Prijeko osoje (1080 m), Osoje (1112 m) i dr. Značajni morfološki oblici koji se pojavljuju u ovom kraju su vrtače, jame i pećine, tipični predstavnici morfologije karsta.

Prema rezultatima laboratorijskih ispitivanja, koja se odnose na mineraloško-petrografski, hemijski sastav i fizičko-mehaničke osobine stijenske mase, na ležištima koja se nalaze u neposrednoj blizini predmetnog lokaliteta „Varišta-Velja glava”, možemo pretpostaviti da će kvalitet karbonatnih sedimenata zadovoljiti kriterijume važećih standarda u pogledu primjene u tehničko-građevinske svrhe.

**1.4. Mišljenje Uprave za zaštitu kulturnih dobara**

Na osnovu mišljenja Uprave za zaštitu kulturnih dobara, akt br. 05-12/2019-2, od 18.03.2019. godine, a uvidom u Studiju zaštite kulturnih dobara opštine Herceg Novi, konstatovano je, da se, predmetni lokalitet „Varišta-Velja glava” ne nalazi u okviru Zaštićene okoline prirodnog kulturno-istorijskog područja Kotora, kao i da je udaljeno od zaštićene okoline najbližeg kulturnog dobra više od 500 m.

Takođe, istim aktom se navodi da se, predmetni lokalitet „Varišta-Velja glava” nalazi u okviru prostora ocijenjenog kao očuvani prirodni pejzaž za koji su propisane određene mjere. Na osnovu svega navedenog ocijenjeno je, da rudarski projekat eksploatacije mineralne sirovine na predmetnom lokalitetu, odnosno dio projekta koji sadrži sanacione mjere oštećenog pejzaža po završetku eksploatacije, treba uraditi u skladu sa smjernicama i mjerama zaštite kulturnih dobara opštine Herceg Novi u zahvatu PUP OHN.

## Podaci o imovinsko-pravnim odnosima

U aktu Uprave za nekretnine – Područna jedinica Herceg Novi akt br. 954-109-38/2019 od 07.02.2019. godine zaveden u arhivi JU Zavod za geološka istraživanja pod brojem 970-148/2017-8 od 12.03.2019. godine, navedeno je, da zemljište na kojem se nalazi lokalitet tehničko-građevinskog kamena „Varišta-Velja glava”, pripada KO Kruševice i obuhvata katastarsku parcelu ili dio katastarske parcele 4107/1 koja je u vlasništvu opštine Herceg Novi (List nepokretnosti 70 - izvod).

Površina zahvata istražno-eksploatacionog prostora prikazana je u okviru pomenutog Tehničkog izvještaja koji sadrži podatke sa naznačenim vlasnicima u trenutku izrade kao i koordinate graničnih tačaka uslovne parcelacije i preparcelacije.

Shodno članu 44 Zakona o koncesijama, ako se u vezi sa korišćenjem koncesije mora izvršiti eksproprijacija nepokretnosti, odnosno uređenje građevinskog zemljišta, troškovi, način i rokovi plaćanja naknade za eksproprijaciju nepokretnosti, odnosno uređenja građevinskog zemljišta, utvrđuju se i sprovodi u skladu sa zakonom.

Ukoliko je vlasnik zemljišta koncedent, ne vrši se eksproprijacija, već se smatra da je koncesionar dobijanjem koncesije dobio saglasnost za njegovo korišćenje.

Zakonom o eksproprijaciji ("Sl.list RCG", br. 055/00, 012/02, 028/06,“Sl.list CG", br. 021/08,030/17, 075/18) članom 4a definisano je da se nepokretnosti iz člana 2 ovog zakona mogu eksproprisati, između ostalog, radi istraživanja i eksploatacije rudnog i drugog prirodnog bogatstva.

S tim u vezi Vlada utvrđuje javni interes za eksproprijaciju katastarskih parcela u obuhvatu istražno-eksploatacionog prostora u skladu sa dinamikom eksploatacije u toku trajanja koncesionog ugovora.

Članom 45 Zakona o koncesijama na nepokretnosti koja je predmet koncesije upisuje se zabilježba tereta na osnovu zaključenog ugovora o koncesiji, u skladu sa zakonom kojim je uređen upis prava na nepokretnostima.

## Podaci iz prostorno–urbanističke dokumentacije

U dopisu Sekretarijata za prostorno planiranje i izgradnju opštine Herceg Novi broj. 02-3-350-80/2019 od 18.02.2019. godine navodi se, da su Prostorno urbanističkim planom opštine Herceg Novi za period do 2030. godine („Sl. list CG“ br. 52/18, 3/19, 4/19) prepoznata ležišta mineralnih sirovina i površine eksploatacionih polja, među koje spada i lokalitet Varišta-Velja glava označen sa brojem 1i. Smjernicama za direktno sprovođenje plana omogućena je između ostalog direktna primjena istog za objekte za istraživanje i eksploataciju mineralnih sirovina i obradu mineralnih sirovina unutar određenih eksploatacionih polja odnosno koncesionih područja u skladu sa zakonom. Takođe, navodi se da zaineresovani korisnik može podnijeti zahtjev za izdavanje urbanističko-tehničkih uslova za izradu tehničke dokumentacije za eksploataciju mineralnih sirovina na predmetnoj lokaciji Varišta-Velja glava, Opština Herceg Novi.

## Infrastruktura

Saobraćajne veze u užem i širem području istražno-eksploatacionog prostora su veoma dobre, kada se radi o drumskom saobraćaju. U neposrednoj blizini predmetnog lokaliteta prolazi regionalni magistralni put Herceg Novi-Trebinje dužine oko 15 km od Herceg Novog, koji se u Meljinama povezuje sa Jadranskom magistralom. Blizina Jadranske magistrale omogućava povezivanje predmetnog lokaliteta sa crnogorskim primorjem i gradovima Risan, Kotor i Tivat.

Do predmetnog lokaliteta ne postoji pristupni makadamski put ali se isti nalazi na udaljenosti od oko 150 m od regionalnog magistralnog puta Herceg Novi – Trebinje, tako da postoji mogućnost jednostavnog priključenja na pomenuti magistralni put.

Najbliža željeznička stanica i pomorska luka je u Baru, a lokalitetu Varišta-Velja glava dostupne su i pomorske luke u Tivtu i Kotoru.

Postoji mogućnost relativno lakog snadbijevanja električnom energijom, budući da kroz sela Rupe i Sitnica koja su i najbliža predmetnom lokalitetu prolazi nisko naponska električna mreža, a u neposrednoj blizini prolazi i trasa visokonaponskog dalekovoda.

Povoljan geografski položaj, razvijen drumski i pomorski saobraćaj i postojeći prirodni resursi, predstavljaju važnu osnovu za razvoj ovog područja. U ekonomskom pogledu, imajući u vidu postojeću infrastrukturu, ovo područje uglavnom je oslonjeno na Herceg Novi, Risan, Kotor i Tivat. Na prostoru ovih opština razvijeno je više privrednih djelatnosti: turizam i ugostiteljstvo, građevinarstvo, brodogradnja, brojne vrste usluga iz različitih djelatnosti, itd.

## Tržište

Na području opštine Herceg Novi, u blizini lokaliteta „Varišta-Velja glava”, se nalaze četiri ležišta tehničko-građevinskog kamena „Sitnica”, „Bjelotina”, „Kruševice I” i „Kruševice II”, gdje su vršena detaljna geološka istraživanja, elaborirane rezerve i utvrđen kvalitet tehničko-građevinskog kamena. Na ovim ležištima se vrši eksploatacija tehničko-građevinskog kamena.

Konstantno povećanje ulaganja u izgradnju građevinskih objekata na području Crnogorskog primorja, te modernizacija postojećih i izgradnja savremenih saobraćajnica, rezultiralo je porastom potražnje za kamenim agregatima, što obezbjeđuje povoljne uslove za nesmetano plasiranje planirane proizvodnje različitih frakcija kamenog agregata na tržište.

## Dosadašnja geološka istraživanja, rezerve i kvalitet mineralne sirovine

Prema podacima OGK, list “Dubrovnik“, 1:100 000, (B. Marković i dr. 1966), u geološkoj građi traženog prostora „Varišta-Velja glava”, učestvuju slojeviti i bankoviti krečnjaci i podređeno dolomitični krečnajci i dolomiti srednje jure (J2), odnosno dogera (J2). Srednja jura (J2) na ovom prostoru je predstavljena kompleksom različitih oolitičnih krečnjaka (pored njih se javljaju i organogeno-detritični, koprogeni i drugi krečnjaci) sa rijetkim proslojcima dolomita. Ovi karbonati predstavljaju tipične plitkovodne sedimente koji sadrže brojne ostatke faune: alge, korale, nerinee, mikrogastropode, foraminifere (tekstularije), dazikladacee (Thaumatoporelle) i dr. Debljina ovih sedimenata iznosi oko 350 m.

U tektonskom pogledu područje predmetnog lokaliteta tehničko-građevinskog kamena „Varišta-Velja glava”, pripada geotektonskoj jedinici Visoki krš.

*Rezerve mineralne sirovine*

S obzirom na to da nijesu vršena detaljna geološka istraživanja na ovom prostoru, nema podataka o rezervama i kvalitetu tehničko-građevinskog kamena. Može se konstatovati, na osnovu raspoloživih podataka, da se predmetna lokacija nalazi na povoljnom terenu sa aspekta geoloških faktora, a zbog svojih prirodnih karakteristika, može se smatrati kao teren povoljan za detaljna geološka istraživanja i eksploataciju tehničko-građevinskog kamena.

Na bazi izvršene procjene na predmetnom prostoru tehničko-građevinskog kamena „Varišta-Velja glava”, uzimajući u obzir površinu prostora, morfološke karakteristike i debljinu korisne sirovine, potencijalne geološke rezerve tehničko-građevinskog kamena procijenjene su na oko 8.000.000 m3.

*Kvalitet mineralne sirovine*

Nema podataka o kvalitativnim svojstvima mineralne sirovine. Da bi se dostigao optimalni stepen poznavanja ležišta u smislu rezervi i kvaliteta, ležišnih uslova i u vezi sa tim mogućnosti primjene i plasmana na tržištu, potrebno je izvršiti detaljna geološka istraživanja na način i u obimu koji će se definisati Projektom detaljnih geoloških istraživanja.

Izradom Elaborata o klasifikaciji, kategorizaciji i proračunu rezervi tehničko-građevinskog kamena na ležištu „Varišta-Velja glava”, nakon sprovedenih detaljnih geoloških istraživanja, dobiće se podaci o rezervama i kvalitetu predmetne mineralne sirovine.

Obzirom da na na predmetnom lokalitetu nisu vršena detaljna geološka istraživanja, na osnovu analogije sa ležištima tehničko-građevinskog kamena sličnih geoloških karakteristika, za očekivati je da se krečnjak sa ovog lokaliteta može koristiti kao tehničko-građevinski kamen.

Prema rezultatima laboratorijskih ispitivanja, koja se odnose na mineraloško-petrografski, hemijski sastav i fizičko-mehaničke osobine stijenske mase, na ležištima koja se nalaze u neposrednoj blizini predmetnog lokaliteta „Varišta-Velja glava”, možemo pretpostaviti da će kvalitet karbonatnih sedimenata zadovoljiti kriterijume važećih standarda u pogledu primjene u tehničko-građevinske svrhe.

## Hidrogeološke karakteristike

U širem području traženog prostora nema stalnih vodotoka. Hidrografske prilike su odraz tipične kraške hidrografije i njenih fenomena i predstavljaju bezvodno kraško područje. U bližem području predmetnog lokaliteta nema stalnih vodotoka, niti izvora, tako da se rijetko lokalno stanovništvo snabdijeva vodom iz bistijerni. Na samom lokalitetu nema stalnih riječnih tokova, izvora, niti povremenih vodotoka. Krečnjačko-dolomitski kompleks ovog područja ima pukotinsko-kavernoznu poroznost, a podzemne vode ovog kraja gravitiraju ka Jadranskom moru.

## Inženjersko-geološke karakteristike lokaliteta

Lokalitet tehničko-građevinskog kamena „Varišta-Velja glava” i njegovo uže područje izgrađeno je od krutih, vezanih, okamenjenih karbonatnih stijena koje su podložne procesima karstifikacije. Takve stijene predstavljaju povoljnu radnu sredinu koja ima dobru nosivost i stabilne kosine - padine.

Na osnovu analogije sa ležištima iz neposredne blizine, može se konstatovati da stijenska masa koja izgrađuje ovaj prostor posjeduje takva fizičko-mehanička svojstva koja omogućavaju stabilnost i u uslovima subvertikalnih i vertikalnih zasjeka.

## Klimatske karakteristike

Klimatske karakteristike ovog područja uslovljene su njegovim geografskim položajem, nadmorskom visinom, reljefom i blizinom Jadranskog mora. Klimatske razlike su jasno izražene između priobalnog pojasa i zaleđa.

Područje Herceg Novog, kao uostalom i cijelo Crnogorsko primorje uopšte, karakteriše se mediteranskom klimom, sa dugim toplim i sušnim ljetima, a blagim i kišnim zimskim periodima. Sniježne padavine su veoma rijetke. Ljetni period karakterišu visoke temperature vazduha, koje u toku jula i avgusta dostižu i preko 35º C. Zaleđe kao brdovito-planinski kraj, s obzirom na veću nadmorsku visinu i planinski reljef, odlikuje se oštrijom klimom i većom količinom padavina. Prosječno godišnje u priobalnom dijelu Crne Gore, na bazi višegodišnjih mjerenja B. Radojičić (1995), zastupljeno je 110 ljetnih dana, sa temperaturom vazduha 25ºC i više. Godišnje je zastupljeno prosječno 29 dana kada je maksimalna dnevna temperatura vazduha iznad 30ºC.

Ovakve klimatske karakteristike područja omogućavaju rad na eksploataciji i obradi tehničko-građevinskog kamena tokom čitave kalendarske godine.

# ROK TRAJANJA KONCESIJE

Rok trajanja eksploatacije mineralne sirovine (vijek eksploatacije) zavisi od utvrđenih rezervi istih, godišnjeg kapaciteta eksploatacije i od zahtjeva tržišta.

Ovim koncesionim aktom daje se maksimalni rok koncesije za eksploataciju tehničko-građevinskog kamena iz lokaliteta „Varišta-Velja glava” na period od 30 godina, sa minimalnom godišnjom proizvodnjom od 30.000 m3 č.s.m., odnosno oko 45.000 m3 agregata različitih frakcija.

Koncesija za eksploataciju tehničko-građevinskog kamena iz lokaliteta „Varišta-Velja glava” daje se na maksimalni period od 30 godina, od čega:

* Jedna (1) godina za detaljna geološka istraživanja,
* Jedna (1) godina za: izradu rudarske dokumentacije, pribavljanja odobrenja i saglasnosti za izvođenje radova po istoj, pripremu ležišta za eksploataciju, instaliranje postrojenja i opreme potrebne za eksploataciju, kao i pribavljanje upotrebne dozvole za izgrađene objekte
* 28 (dvadeset osam) godina za eksploataciju mineralne sirovine.

Ukupan koncesioni period, koji obuhvata sve gore navedene faze, ne prelazi zakonom definisan rok trajanja koncesije od 30 godina.

Rok trajanja faze izrade rudarske i tehničke dokumentacije i pripremnih radova se ne može mijenjati.

# OSNOVNI PARAMETRI ZA OCJENU EKONOMSKE OPRAVDANOSTI INVESTICIJE

*Opis tehničko-tehnološkog procesa eksploatacije*

U ovom poglavlju daju se osnovni parametri koji treba da posluže ponuđačima, odnosno potencijalnim investitorima pri obradi proizvodnog i ekonomskog aspekta ponude i tehničko-ekonomske ocjene opravdanosti ove investicije.

## Ocjena mogućnosti korišćenja mineralne sirovine

U poglavlju 1.9. ovog Koncesionog akta date su rezerve i kvalitet mineralne sirovine.

## Proizvodni kapacitet i vijek eksploatacije

Potencijalne rezerve tehničko-građevinskog kamena iznose oko 8.000.000 m3 č.s.m. i biće zahvaćene konturama površinskog kopa, a za predloženi period trajanja koncesije od 28 godina (za eksploataciju) proizvodni kapacitet će iznositi do 30.000 m3 č.s.m. ili 45.000 m3 agregata (svih frakcija) na godišnjem nivou (Kr=1,50).

Za godišnji kapacitet površinskog kopa od 30.000 m3 č.s.m., u predviđenom periodu eksploatacije od 28 godina, potrebno je 840.000 m3 č.s.m ili 10.50% od procijenjenih rezervi. To znači, da procijenjene rezerve daju mogućnost rada na ovom lokalitetu ne samo za predviđeni period trajanja koncesije nego i duže.

S obzirom na procijenjene rezerve, konfiguraciju terena, mogući razvoj kopa i druge povoljnosti, godišnji kapacitet se može povećati u odnosu na početni - minimalni godišnji kapacitet. To predstavlja značajnu povoljnost za ponuđače.

## Opis tehničko-tehnološkog procesa eksploatacije

Na ovom ležištu tip površinskog kopa je tipično brdski pa je omogućena primjena klasične tehnologije eksploatacije na kopu. Eksploatacija tehničko-građevinskog kamena vršiće se od najvisočije etaže prema najnižoj.

Tehnološki proces rada na površinskom kopu sastoji se od radnih operacija:

* pripremni radovi,
* bušenje,
* miniranje,
* utovar,
* transport,
* drobljenje i klasiranje.
* ***Pripremni radovi***

Pripremni radovi obuhvataju čišćenje i ravnanje terena, čišćenje etažnih ravni i pripremu istih za potrebe bušenja, miniranja i druge pomoćne radove. Pripremni radovi izvodiće se buldozerom.

* ***Bušenje***

Bušenje minskih bušotina vršilo bi se sa udarno-rotacionom bušilicom sa kompresorom prečnika Ø 76 mm.

* ***Miniranje***

Miniranje krečnjaka vršilo bi se praškastim eksplozivom koji mogu da se obezbijede na domaćem tržištu, prečnika patrone Ø 60 mm.

* ***Utovar***

Utovar odminiranog krečnjaka vršio bi se bagerom kašikarom, zapremine kašike od 1,5 m3, a utovar gotovog proizvoda utovarivačem zapremine korpe 3 m3.

* ***Transport***

Transport krečnjaka do drobiličnog postojenja obavljaće se kamionima zapremine sanduka od 14 m3.

* ***Drobljenje i klasiranje***

Za drobljenje materijala potrebno je stabilno ili mobilno postrojenje minimalnog kapaciteta od 30-60 m3/h.

## Snabdijevanje električnom energijom, gorivom, vodom i eksplozivom i eksplozivnim sredstvima

Budući da kroz sela Rupe i Sitnica, koja su i najbliža predmetnom lokalitetu, prolazi nisko naponska električna mreža i visokonaponski dalekovod, snabdijevanje električnom energijom moguće je priključenjem na prenosni ili distributivni sistem; voda se može obezbijediti pomoću cistijerne za vodu, dok će se eksploziv i eksplozivna sredstva obezbijediti na tržištu kod specijalizovanih firmi.

## Potrebna oprema i mehanizacija

|  |  |  |  |
| --- | --- | --- | --- |
| **Redni broj** | **Naziv** | **Količina** | **Cijena (€)** |
| 1 | Utovarivač | 1 | 90.000 |
| 2 | Bušilica | 1 | 60.000 |
| 3 | Kamion | 2 | 80.000 |
| 4 | Drobilično postrojenje | 1 | 170.000 |
| 5 | Buldozer | 1 | 150.000 |
| 6 | Bager | 1 | 80.000 |
| 7 | Cistijerna za vodu | 1 | 15.000 |
| **UKUPNO** | | | **645.000** |

## Objekti

|  |  |  |  |
| --- | --- | --- | --- |
| **Redni broj** | **Naziv** | **Količina** | **Cijena (€)** |
| 1 | Kontejner za kancelarije i magacin (40m2) | 2 | 5.000 |
| **UKUPNO** | | | **10.000** |

## Radna snaga

|  |  |  |  |  |
| --- | --- | --- | --- | --- |
| **Redni broj** | **Naziv radnog mjesta** | **Potrebna kvalifikacija** | **Struka** | **Broj izvršioca** |
| 1 | Upravnik | VSS | Dipl.inž. rudarstva | 1 |
| 2 | Poslovođa | SSS | Rudarski tehničar | 1 |
| 3 | Rukovalac mobilnog postrojenja za pripremu | KV | Rukovalac rud.-građ. mašina | 2 |
| 4 | Rukovalac mašinama | KV | Rukovalac rud.-građ. mašina | 3 |
| 5 | Vozač | KV | Vozač | 2 |
| 6 | Bušač-palilac | KV | Rudarski tehničar | 1 |
| 7 | Stražar | PK |  | 2 |
| **UKUPNO** | | | | **12** |

**Napomena:** Zaposleni treba da ispunjavaju uslove propisane čl. 93 Zakona o rudarstvu („Sl. list CG“, br. 65/08).

# MJERE ZA ZAŠTITU ŽIVOTNE SREDINE

Detaljna geološka istraživanja u manjoj mjeri mogu imati uticaj na životnu sredinu, dok eksploatacija i obrada mineralne sirovine, a time i tehničko-građevinskog kamena, je proces koji se, sa aspekta ekologije, smatra rizičnim.

U zakonskim propisima koji regulišu zaštitu životne sredine naglašeni su osnovni principi njene zaštite, i to: prirodnih vrijednosti zemljišta, vode i vazduha, kao i biodiverziteta (biljni i životinjski svijet).

Shodno naprijed navedenom, Koncesinar je dužan da na istražno-eksploatacionom prostoru „Varišta-Velja glava”, pri planiranju i sprovođenju investicionog zahvata, sprovode postupak prethodne procjene uticaja na životnu sredinu, u sladu sa zakonom.

Rudarska aktivnost neminovno dovodi do nepovoljnih, odnosno, negativnih uticaja na životnu sredinu. U prvom redu, nepovoljni uticaji eksploatacije i obrade predmetne mineralne sirovine se odnose na značajniju promjenu reljefa, odnosno, značajniji uticaj na pejzaž, povećanu buku i neznatno zagađenje vazduha izduvnim gasovima i kamenom prašinom.

Shodno ovome, ekološko-tehnički uslovi treba da obezbijede zaštitu od uticaja buke, vibracija, prašine i dugih štetnih uticaja po okolinu. Ove zahtjeve Koncesionar treba imati u vidu prilikom izbora opreme i mehanizacije, odnosno, da se od proizvođača istih posjeduje garancija za ispunjavanje zakonom propisanih standarda.

Nadležni državni organ procjenjuje potrebu izrade Elaborata o procjeni uticaja zahvata na životnu sredinu, koji se radi u skladu sa Zakonom o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11 i 27/13 i 52/16).

S obzirom na značaj očuvanja životne sredine, Koncesionar je dužan da se pridržava svih mjera zaštite u skladu sa zakonskim propisima.

Zakonska regulativa koja uređuje ovu djelatnost je sljedeća:

* Zakon o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16);

- Zakon o zaštiti prirode („Sl. list CG“, br. 51/08, 21/09, 40/11 i 62/13);

- Uredba o projektima za koje se vrši procjena uticaja na životnu sredinu („Sl. list RCG“, br. 20/07 i „Sl. list CG“, br. 47/13);

- Uredba o visini naknada, načinu obračuna i plaćanja naknada zbog zagađenja životne sredine („Sl. list RCG“, br. 26/97, 09/00 i 52/00 i „Sl. list CG“, br. 33/08, 05/09, 64/09, 40/11 i 49/11);

- Pravilnik o sadržaju dokumentacije koja se podnosi uz zahtjev za odlučivanje o potrebi procjene uticaja na životnu sredinu („Sl. list CG“, br. 14/07);

- Pravilnik o sadržaju dokumentacije koja se podnosi uz zahtjev za određivanje obima i sadržaja Elaborata o procjeni uticaja na životnu sredinu („Sl. list CG“, br. 14/07); i

- Pravilnik o sadržini Elaborata o procjeni uticaja na životnu sredinu („Sl. list CG“, br. 14/07).

# REKULTIVACIJA ISTRAŽNO-EKSPLOATACIONOG PROSTORA ”VARIŠTA-VELJA GLAVA”

Negativni uticaji budućih rudarskih aktivnosti na površinskom kopu „Varišta-Velja glava” sa kvalitativnom procjenom mogućih nepovoljnih uticaja na radnu i životnu sredinu, obrađeni su u poglavlju br. 4 Mjere za zaštitu životne sredine.

U ovom poglavlju se obrađuje faza rekultivacije istražno-eksploatacionog prostora.

Novi zakonski uslovi za eksploataciju zahtijevaju da se izvrši rekultivacija prostora koji će biti degradiran obavljanjem koncesione djelatnosti, a sve to u cilju poboljšanja ekoloških uslova na samom lokalitetu i neposrednoj okolini.

Ako bi se degradirane površine ostavile, nakon izvođenja radova na eksploataciji, u istom stanju, mogu se očekivati neki od sljedećih negativnih uticaja:

* produžavanje nepovoljnog uticaja pejzažnog izgleda terena,
* pogoršavanje stanja degradiranih površina zbog pojave erozije, klizišta i sl.,
* produžavanje negativnih uticaja na vazduh i okolno zemljište (podizanje prašine izazvane vjetrom, odnošenje materijala površinskim – atmosferskim vodama).

Osnovni cilj rekultivacije je da se prostoru, na kojem će biti vršena eksploatacija, da prirodna vrijednost slična ili bolja od prvobitne, što je, prema procijenjenim sadašnjim uslovima na ovom lokalitetu, sasvim moguće.

Crna Gora ima zakonske propise usaglašene sa standardima Evropske unije koji tretiraju rudarsku djelatnost, a u sklopu toga i obaveze Koncesionara za pridržavanje mjera zaštite životne i radne sredine i rekultivacije degradiranog prostora (Zakon o koncesijama, Zakon o rudarstvu i propisi iz oblasti zaštite životne sredine).

Zbog velike važnosti ove faze rada, zakonskim propisima utvrđena je obaveza izrade projektnih rješenja rekultivacije, izradom Glavnog rudarskog projekta (Pravilnik o sadržaju rudarskih projekata) ili izradom posebnog tehničkog projekta rekultivacije, koji je sastavni dio Glavnog rudarskog projekta.

Projektima se daju rješenja rudarsko-tehničke i biološke rekultivacije površina degradiranih izvođenjem rudarskih radova, uz uvažavanje uslova koji su utvrđeni Elaboratom o procjeni uticaja na životnu sredinu, vodnih uslova i sl.

Projekat se mora realizovati u fazama, odnosno radovi na rekultivaciji izvoditi sukcesivno, paralelno sa razvojem kopa. To znači da je sa radovima na rekultivaciji potrebno početi odmah po završetku svake etaže.

## Zaključak

U skladu sa članom 71. Zakona o rudarstvu, koncesionar je dužan da u toku i po završetku radova na eksploataciji predmetne mineralne sirovine, a najkasnije u roku od jedne godine od dana završetka radova, privede zemljište na eksploatacionom polju namjeni prema Projektu rekultivacije zemljišta, odnosno da preduzme mjere zaštite životne sredine sadržane u Elaboratu o procjeni uticaja na životnu sredinu na koji je od strane organa državne uprave nadležnog za poslove zaštite životne sredine data saglasnost i mjere zaštite voda u skladu sa zakonom.

O naprijed navedenim mjerama izvještavaju se nadležno ministarstvo za rudarstvo i ministarstva nadležna za poslove poljoprivrede, vodoprivrede, zaštite životne sredine i nadležni organ lokalne uprave.

Za sanaciju i rekultivaciju, saglasno odredbi člana 73 Zakona o rudarstvu, koncesionar je dužan da od svake jedinice proizvoda mineralne sirovine mjesečno izdvaja sredstva za djelimičnu ili potpunu sanaciju zemljišta, a prema odobrenim projektima sanacije i rekultivacije.

Visina sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja sredstava bliže je uređen Uredbom o visini sredstava za sanaciju i rekultivaciju prostora na kojem se izvode rudarski radovi, načinu obračunavanja, plaćanja i korišćenja tih sredstava (“Sl. list CG”, br. 51/11).

# UNAPREĐENJE ENERGETSKE EFIKASNOSTI

Radi efikasnog korišćenja energije, u skladu sa odredbama Zakona o efikasnom korišćenju energije (“Sl.list CG” br 57/14 i 3/15) Koncesionar je dužan da preduzima mjere za poboljšanje energetske efikasnosti.

Koncesionar je dužan da kroz izradu tehničke i projektne dokumentacije predvidi sprovođenje mjera za poboljšanje energetske efikasnosti, odnosno, ostvarivanje uštede energije i njeno racionalno korišćenje primjenom provjerenih savremenih tehnologija, čije je korišćenje ekonomski opravdano.

Sprovođenje mjera energetske efikasnosti utiče na kvalitet radne i životne sredine.

# USLOVI KOJE JE DUŽAN DA ISPUNJAVA KONCESIONAR U POGLEDU TEHNIČKE

# OPREMLJENOSTI, FINANSIJSKE SPOSOBNOSTI I OSTALE REFERENCE I DOKAZE O

# ISPUNJAVANJU TIH USLOVA

Obaveze koncesionara u pogledu ispunjavanja uslova definisanih u ovom poglavlju su sljedeće:

* da, u skladu sa članom 51 stav 2 Zakona o koncesijama, u roku od 60 dana od dana zaključenja Ugovora o koncesiji, osnuje i registruje privredno društvo ili drugo pravno lice sa sjedištem u Crnoj Gori, koje će obavljati koncesionu djelatnost ili da proširi registraciju za vršenje koncesione djelatnosti;
* da obezbijedi svu potrebnu geološku i rudarsku dokumentaciju, odobrenja i saglasnosti potrebnih za zakonito izvođenje radova;
* da obezbijedi opremu i mehanizaciju saglasno verifikovanoj rudarskoj i tehničkoj dokumentaciji - oprema i mehanizacija treba da ispunjava uslove propisane pravilnicima o tehičkim normativima za izvođenje planirane vrste radova na predmetnom lokalitetu;
* da obezbijedi radnu snagu saglasno ovom Koncesionom aktu i rudarskoj i tehničkoj dokumentaciji - zaposleni moraju da ispunjavaju uslove (u pogledu stepena stručne spreme, radnog iskustva, obučenosti i ovlašćenja za vršenje tih poslova) u skladu sa Zakonom o rudarstvu;
* da izvršava finansijski dio u pogledu obaveza utvrđenih Ugovorom o koncesiji, u smislu plaćanja koncesione naknade, dostavljanja obnovljive godišnje bankarske garancije, izdvajanja sredstava za rekultivaciju. Koncesionar mora da ostvaruje takve poslovne rezultate koji će mu omogućiti redovno poslovanje (redovno izmirivanje poreskih i drugih obaveza), a time i ispunjavanje ugovornih obaveza.

# MINIMALNI – POČETNI IZNOS KONCESIONE NAKNADE

Za korišćenje prava na eksploataciju mineralne sirovine, zakonskim propisima predviđeno je plaćanje koncesione naknade.

Koncesionim aktom se utvrđuje minimalni - početni iznos koncesione naknade.

Minimalna koncesiona naknada utvrđuje se na osnovu Uredbe o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16). Navedenom Uredbom je utvrđeno da se minimalna koncesiona naknada određuje za eksploataciju mineralnih sirovina, tj. za period eksploatacije, a ne i za period koji je predviđen za detaljna geološka istraživanja.

## Minimalni - početni iznos koncesione naknade za eksploataciju

Minimalna koncesiona naknada za eksploataciju (čl. 3 Uredbe) određuje se na osnovu sljedećih kriterijuma:

- rezervi mineralne sirovine koja je predmet koncesije;

- pripadnosti grupi ležišta;

- tržišne cijene mineralne sirovine.

### Rezerve mineralne sirovine

Potencijalne geološke rezerve tehničko-građevinskog kamena na lokalitetu „Varišta-Velja glava”, iznose 8.000.000 m3 č.s.m.

Prema minimalnom godišnjem kapacitetu od 30.000 m3 č.s.m. tehničko-građevinskog kamena, za period od 28 godina (period koncesije za eksploataciju) otkopalo bi se 840.000 m3 č.s.m tehničko-građevinskog kamena, u procesu dalje obrade sirovine, na godišnjem nivou dobilo bi se 45.000 m3 agregata različitih frakcija, što bi za period od 28 godina iznosilo 1.260.000 m3 tržišnog proizvoda.

### Pripadnost grupi ležišta

Istražno-eksploatacioni prostor tehničko-građevinskog kamena „Varišta-Velja glava”, prema navedenoj Uredbi, a na osnovu postojećih karakteristika i očekivanih uslova za eksploataciju, svrstana je u treću grupu geogenih ležišta (G3).

Po tom osnovu procentni iznos za obračun minimalne- početne koncesione naknade (čl. 15 Uredbe) iznosi **7%** od tržišne vrijednosti eksploatacionih rezervi tehničko-građevinskog kamena, za koncesioni period za eksploataciju od 28 godina.

### Kvalitet mineralne sirovine

Na predmetnom lokalitetu nisu vršena detaljna geološka istraživanja i na osnovu analogije sa ležištima tehničko-građevinskog kamena sličnih geoloških karakteristika, očekuje se da se krečnjak sa ovog lokaliteta može koristiti kao tehničko-građevinski kamen.

Prema rezultatima laboratorijskih ispitivanja, koja se odnose na mineraloško-petrografski, hemijski sastav i fizičko-mehaničke osobine stijenske mase, na ležištima koja se nalaze u neposrednoj blizini predmetnog lokaliteta „Varišta-Velja glava”, možemo pretpostaviti da će kvalitet karbonatnih sedimenata zadovoljiti sve kriterijume važećih domaćih standarda u pogledu primjene u tehničko-građevinske svrhe.

### Tržišna vrijednost rezervi

Na osnovu podataka, dostavljenih od Zavoda za statistiku o ostvarenim prodajnim cijenama mineralnih sirovina za period januar-decembar 2018. godine, br. 01-639/2 od 05.03.2019. godine. (zaveden u arhivi Ministarstva ekonomije pod brojem 970-42/2019-1, od 07.03.2019. godine), prosječna ostvarena cijena proizvoda mineralne sirovine tehničko-građevinskog kamena u Crnoj Gori u 2018. godini (čl. 16 Uredbe) iznosi **16,32 €/m3 r.m**.

Na osnovu usvojenih parametara, tržišna vrijednost rezervi tehničko-građevinskog kamena koje se mogu otkopati, prema minimalnom godišnjem kapacitetu za 28 godina je:

**VP= 840.000 m3 č.s.m. x 1,5 x 16,32 €/m3 = 20.563.200,00 € ili 734.400,00 €/godišnje**

## Obračun minimalne koncesione naknade

Minimalna koncesiona naknada za eksploataciju (čl. 18 Uredbe) obračunava se po obrascu:

**MDN= VP x G**

gdje su

VP - vrijednost proizvodnje = **20.563.200,00** € (za 28 godina)

VP - vrijednost godišnje proizvodnje = **734.400,00** €

G - minimalni procentni iznos (7%)

**MDN = 20.563.200,00 € x 0,07 = 1.439.424,00 €** (ukupno za 28 godina)

**MDN = 734.400,00 € x 0,07= 51.408,00 €/godišnje**

Koncesiona naknada (čl. 19 Uredbe) za eksploataciju sastoji se iz stalnog (SDN) (nepromjenjivog) i promjenjivog (PDN) dijela naknade.

Obračunata minimalna koncesiona naknada predstavlja minimalni iznos stalnog (nepromjenjivog) dijela koncesione naknade:

- **Za period od 28 godina SDN = 1.439.424,00 €**

**- SDN (godišnje) = 51.408,00 €.**

Stalni dio koncesione naknade koji se utvrđuje Ugovorom o koncesiji, može, u zavisnosti od ponuda, biti veći od obračunatog minimalnog iznosa.

Zainteresovani ponuđači treba svojim ponudama, zasnovanim na pretpostavkama dugoročno održivog poslovanja i u zavisnosti od sopstvene ekonomsko-finansijske analize, da ponude godišnji obim proizvodnje i procentualni iznos za obračun koncesione naknade, koji ne mogu biti manji od elemenata na osnovu kojih je obračunat minimalni iznos naknade.

Ugovoreni godišnji iznos SDN Koncesionar plaća tokom konesionog perioda u jednakim polugodišnjim ratama do kraja juna, odnosno, decembra tekuće godine.

## Promjenjivi dio koncesione naknade (PDN)

Promjenjivi dio naknade obračunava se godišnje po obrascu:

**PDN=VPx(G+K) > SDN (godišnjeg iznosa)**

gdje su:

VP - godišnja vrijednost proizvodnje obračunata na osnovu ostvarene godišnje proizvodnje mineralne sirovine i prosječne godišnje prodajne cijene priozvoda

G - ugovoreni procentualni iznos za pripadnost grupi ležišta (ne manji od 7 %)

K - vrijednost korektivnog faktora (po osnovu ostvarene proizvodnje, obračunati iznos se uvećava od 0 do 3%, čl. 21 Uredbe).

Promjenjivi dio naknade obračunava se u prvoj polovini tekuće, za pethodnu godinu. Uplata se vrši jedanput godišnje na osnovu Rješenja nadležnog organa.

Obračun PDN se vrši na osnovu sljedeće dokumentacije:

* godišnjeg tehničkog izvještaja;
* izvještaja o radu i ostvarenom prihodu po osnovu ostvarene proizvodnje mineralne sirovine; i
* dokaza o količinama i prosječno ostvarenim prodajnim cijenama jedinice proizvoda na domaćem

i stranom tržištu.

Dokumentaciju za obračun PDN podnosi koncesionar najkasnije do kraja marta tekuće, za prethodnu godinu.

# KRITERIJUMI ZA IZBOR NAJPOVOLJNIJE PONUDE

Kriterijumi na osnovu kojih se vrši vrednovanje ponuda su sljedeći:

|  |  |  |
| --- | --- | --- |
| **R.B.** | **K R I T E R I J U M I** | **Broj bodova** |
| **9.1** | Ponuđeni procentualni iznos za obračun koncesione naknade | **40** |
| **9.2** | Ponuđeni obim godišnje rudarske proizvodnje | **20** |
| **9.3** | Reference ponuđača | **15** |
| **9.4** | Finansijski aspekt - prosječni bruto prihod u posljednje tri godine | **10** |
| **9.5** | Kvalitet poslovnog plana i efekti na zapošljavanje i ekonomski razvoj | **15** |

## Ponuđeni procentualni iznos za obračun koncesione naknade

Tačkom 8.1.2. Koncesionog akta – Pripadnost grupi ležišta, definisano je da se ležište tehničko-građevinskog kamena „Varišta-Velja glava”, na osnovu postojećih karakteristika i očekivanih uslova za eksploataciju, svrstava u treću grupu geogenih ležišta (G3).

Po tom osnovu, shodno Uredbi o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16), procentni iznos za obračun minimalne - početne koncesione naknade (čl. 15 Uredbe) iznosi **7%** od tržišne vrijednosti bilansnih ili eksploatacionih rezervi tehničko-građevinskog kamena, odnosno, ukupnog tržišnog proizvoda, za koncesioni period za eksploataciju od 28 godina.

Ponuđači mogu ponuditi procentni iznos tržišne vrijednosti bilansnih ili eksploatacionih rezervi tehničko-građevinskog kamena koji je jednak ili veći od 7%.

Ovaj kriterijum se izračunava na sljedeći način:

**Kriterijum: P% / MP% x 40,**

gdje:

P % - označava % ponuđača

MP% - označava maksimalno ponuđeni % na tenderu

**40** – broj bodova za ovaj kriterijum

## Ponuđeni obim godišnje rudarske proizvodnje

Tačkom 8.1.1. Koncesionog akta - Rezerve mineralne sirovine, definisano je da potencijalne rezerve lokaliteta tehničko-građevinskog kamena „Varišta-Velja glava”, iznose 8.000.000 m3 č.s.m. Prema minimalnom godišnjem kapacitetu od 30.000 m3 č.s.m. tehničko-građevinskog kamena, za period od 28 godina (period koncesije za eksploataciju) otkopalo bi se 840.000 m3 č.s.m tehničko-građevinskog kamena. Od 30.000 m3 č.s.m. na godišnjem nivou u procesu dalje obrade sirovine dobilo bi se 45.000 m3 agregata različitih frakcija, što bi za period od 28 godina iznosilo 1.260.000 m3 tržišnog proizvoda.

Ponuđači mogu ponuditi obim godišnje rudarske proizvodnje koji je jednak ili veći od 30.000 m3 č.s.m.

Ovaj kriterijum se izračunava na sljedeći način:

**Kriterijum: PGP/MPGP x 20,**

gdje:

PGP - označava ponuđenu godišnju proizvodnju

MPGP - označava maskimalno ponuđenu godišnju proizvodnju ponuđenu na tenderu

**20** – broj bodova za ovaj kriterijum

## Reference ponuđača

Ponuđač treba da dokaže: postojanje iskustva u koncesionoj djelatnosti eksploatacije čvrstih mineralnih sirovina, odnosno iskustvo u obavljanju druge privredne djelatnosti koja podrazumijeva srodnu tehnologiju rada (probijanje puteva, proširenje postojećih puteva, probijanje tunela, izrada platoa, nasipa, usjeka, iskopa, priprema mineralne sirovine - drobljenje, prosijavanje, izvođenje svih vrsta istražnih radova, izvođenje bušenja i miniranja), zatim djelatnosti proizvodnje betona i betonske galanterije, proizvodnje asfalta, kao i poštovanje izvršavanja ugovornih obaveza, u smislu dostavljanja, izmedju ostalog, liste izvršenih poslova koji su izvedeni ili se realizuju u posljednje tri godine, sa rokovima izvođenja radova, uključujući vrijednost, vrijeme i lokaciju izvođenja, uz dostavljanje potvrde o izvršenim poslovima i načinu na koji su isti obavljeni od strane poslovnih partnera ponuđača, plasman proizvoda i usluga na tržište.

U proceduru bodovanja ulaze reference potvrđene od strane Tenderske komisije.

Ponuđač koji ne dokaže ili ne dostavi reference dobija 0 bodova.

**Kriterijum: BPR / NBPR x 15,**

**gdje:**

**BPR**- označava broj potvrđenih referenci

**NBPR**- označava najveći broj potvrđenih referenci

**15**- označava broj bodova za ovaj kriterijum

Ponuđač sa najvećim brojem potvrđenih referenci dobija maksimalni broj bodova, dok ostali ponuđači dobijaju proporcionalno manji broj bodova u skladu sa navedenom formulom.

## Finansijski aspekt – Prosječni bruto prihod ponuđača u posljednje tri godine

Ovaj kriterijum se izračunava na sljedeći način:

**Kriterijum: PBP / MBP x 10,**

gdje:

**PBP –** označava prosječni bruto prihod ponuđača za posljednje tri godine

**MBP –** označava maksimalni prosječni bruto prihod za posljednje tri godine od ponuda koje se upoređuju

**10 –**označava broj bodova po ovom kriterijumu

Za ponuđače koji su registrovani u periodu kraćem od poslednje tri godine, prosjek se određuje po broju godina poslovanja s tim da je jedna godina poslovanja obavezni minimum.

## Kvalitet poslovnog plana i efekti na zapošljavanje i ekonomski razvoj

Ponuđač je dužan da u skladu sa parametrima iz Koncesionog akta opiše poslovni plan za realizaciju koncesije i efekte realizacije koncesije na zapošljavanje i ekonomski razvoj.

Poslovni plan treba da sadrži planirana investiciona ulaganja za realizaciju koncesije (ulaganja u nabavku opreme i mehanizacije, u izgradnju infrastrukturnih objekata i u izradu projektne i ostale tehničke dokumentacije, ulaganja u procese pripreme mineralnih sirovina, procese primarne prerade, primarni agregati itd..), zapošljavanje radne snage u procesu eksploatacije, pripreme i primarne prerade, plasman proizvoda na tržište, eventualna valorizacija mineralne sirovine putem prerade itd.

Najveći broj bodova po ovom kriterijumu će se dati ponuđaču koji predstavi poslovni plan, zasnovan na pretpostavkama dugoročno održivog poslovanja, koji je najubjedljivije i najrealnije usklađen sa parametrima datim u Koncesionom aktu.

# SPISAK POTREBNE TEHNIČKE DOKUMENTACIJE SA USLOVIMA ZA NJENU IZRADU,

# ODOBRENJA, SAGLASNOSTI I MIŠLJENJA ZA OBAVLJANJE KONCESIONE DJELATNOSTI

## Geološka istraživanja

Tokom eksploatacije, shodno odredbama Zakona o geološkim istraživanjima, budući Koncesionar je dužan da izvodi geološka istraživanja u cilju povećanja ukupnih rezervi mineralne sirovine.

Tokom koncesionog perioda budući Koncesionar je dužan da, u skladu sa odredbama Zakona o geološkim istraživanjima, dostavlja nadležnom državnom organu za rudarstvo i geološka istraživanja svake pete godine na ovjeru Elaborat o kasifikaciji, kategorizaciji i proračunu rezervi mineralne sirovine, sa stanjem na dan 31. decembar prethodne godine, koji se izrađuje na osnovu posebnih propisa.

## Eksploatacija mineralne sirovine

### Odobrenje za eksploataciju mineralne sirovine na eksploatacionom polju

Odobrenje za eksploataciju mineralne sirovine na eksploatacionom polju, u skladu sa članom 33 Zakona o rudarstvu, izdaje Ministarstvo ekonomije na zahtjev investitora. Uz zahtjev se dostavlja i sljedeća dokumentacija:

* ugovor o koncesiji;
* situaciona karta u razmjeri 1:10.000 (ili većoj) sa ucrtanim granicama eksploatacionog polja, javnim saobraćajnicama, rudarskim radovima i drugim objektima koji se nalaze na eksploatacionom polju, opisom granica, nazivom eksploatacionog polja i naznačenjem opštine na čijoj se teritoriji nalazi;
* potvrdu o bilansnim rezervama mineralnih sirovina koja se izdaje u skladu sa važećim propisima o klasifikaciji i kategorizaciji rezervi;
* studija izvodljivosti eksploatacije ležišta mineralnih sirovina sa prikazom uslova i načina eksploatacije i pripreme mineralnih sirovina sa dinamikom izvođenja radova i podacima o metanoobilnosti, zaprašenosti i zavodnjenosti, oplemenjivanju, upotrebi i plasmanu, mjerama zaštite i sanacije životne sredine kao i podacima o tehničkoj opremljenosti i stručnim kadrovima;
* mišljenje nadležnog organa za zaštitu životne sredine na studiju izvodljivosti eksploatacije;
* akt organa nadležnog za poslove urbanizma u pogledu usaglašenosti planirane eksploatacije mineralnih sirovina sa odgovarajućim prostornim, odnosno urbanističkim planovima;
* licenca za izvođenje radova;
* drugi podaci od značaja za izdavanje odobrenja na zahtjev nadležnog organa.

#### **Odobrenje za izvođenje radova po rudarskom projektu**

Nakon dobijanja odobrenja za eksploataciju mineralne sirovine na eksploatacionom polju, pristupa se izradi rudarske tehničke dokumentacije – rudarskog projekta eksploatacije.

Rudarski projekat izrađuje se za izgradnju novih rudarskih objekata, sistema otvaranja i pripreme rudarskih objekata radi eksploatacije mineralne sirovine. Rudarski projekat podliježe tehničkoj kontroli (reviziji), koju vrši nadležni organ preko stručne komisije ili pravnog lica koje ima Licencu za izradu rudarskih projekata.

Odobrenje za izvođenje radova po rudarskom projektu, u skladu sa članom 53 Zakona o rudarstvu, izdaje Ministarstvo ekonomije na zahtjev investitora. Uz zahtjev se dostavlja i sljedeća dokumentacija:

* rudarski projekat sa revizionom klauzulom;
* potvrda-saglasnost organa koji je izdao uslove da je rudarski projekat urađen u skladu sa izdatim uslovima;
* urbanističko-tehnički uslovi;
* dokaz o pravu svojine ili korišćenja na zemljištu, odnosno službenosti za najmanje dvije godine eksploatacije mineralne sirovine prema dinamici utvrđenoj koncesionim pravom;
* saglasnost organa državne uprave nadležnog za poslove zaštite životne sredine na elaborat procjene uticaja na životnu sredinu ili odluku da nije potrebno vršiti procjenu uticaja koje se izdaju u skladu sa posebnim propisom;
* vodoprivredna saglasnost na projekte kada eksploatacija mineralnih sirovina utiče na režim voda;
* saobraćajna saglasnost za pristup javnim saobraćajnicama;
* licenca za izvođenje radova;
* dokaz o plaćenoj naknadi za promjenu namjene korišćenja poljoprivrednog zemljišta.

Za izgradnju rudarskih objekata i postrojenja dostavlja se i dokumentacija u skladu sa propisima o građenju u zavisnosti od vrste objekta i utvrđenih uslova za izradu tehničke dokumentacije, a naročito sljedeće saglasnosti: elektro-energetska, zaštite na radu, sanitarna, protivpožarna, vodovodna, za priključenje na telekomunikacionu mrežu.

### Odobrenje za upotrebu rudarskih objekata

Izgrađeni rudarski objekti ili djelovi rudarskih objekata koji se mogu samostalno koristiti, prije početka korišćenja, podliježu tehničkom pregledu, koji obuhvata pregled: rudarskih i građevinskih radova, električnih postrojenja, uređaja i instalacija i rudarske opreme i postrojenja.

Tehničkim pregledom utvrđuje se usklađenost izvedenih radova sa tehničkom dokumentacijom na osnovu koje je izdato odobrenje za izvođenje radova, tehničkim propisima čija je primjena obavezna pri izgradnji rudarskih objekata i mjerama i normativima zaštite na radu i zaštite životne sredine. Troškove tehničkog pregleda snosi investitor.

Tehnički pregled i odobrenje za upotrebu rudarskih objekata ili dijela objekta vrši nadležni organ preko stručne komisije ili pravnog lica u skladu sa propisima o izgradnji objekata.

Ako je za izdavanje odobrenja za upotrebu rudarskih objekata posebnim zakonom propisana obaveza prethodnog pribavljanja saglasnosti ili dozvole drugih organa ili organizacija, uz zahtjev za izdavanje odobrenja podnosi se i saglasnost, odnosno, dozvola.

## HRONOLOGIJA IZRADE TEHNIČKE DOKUMENTACIJE I PRIBAVLJANJE ODOBRENJA I SAGLASNOSTI ZA IZVOĐENJE RUDARSKIH RADOVA

**Korak 1** Izdavanje Licence za izvođenje rudarskih radova;

**Korak 2** Izrada rudarskog projekta i njegova revizija od strane Ministarstva ekonomije;

**Korak 3** Dobijanje odobrenja za eksploataciju mineralne sirovine na eksploatacionom polju;

**Korak 4** Dobijanje odobrenja za izvođenje radova po rudarskom projektu;

**Korak 5** Tehnički prijem rudarskih objekata.

# OSNOVNI ELEMENTI TENDERSKE DOKUMENTACIJE (JAVNI OGLAS,

# DOKUMENTACIJA VEZANA ZA PONUDU)

Tendersku dokumentaciju čine sljedeća dokumenta:

* Koncesioni akt;
* Dokumentacija vezana uz ponudu;
* Javni oglas;
* Uputstvo za podnošenje ponuda i
* Nacrt ugovora o koncesiji.

## 12.1 Dokumentacija koja se prilaže uz ponudu

Shodno članu 23 Zakona o koncesijama nepodobni da učestvuju na javnom nadmetanju za davanje koncesije su:

* privredna društva, druga pravna lica i preduzetnici nad kojima je pokrenut postupak stečaja ili likvidacije, osim postupka reorganizacije u skladu sa zakonom kojim je uređena insolventnost privrednih društava;
* privredna društva, druga pravna lica, preduzetnici i fizička lica koja su pravosnažnom presudom osuđena za krivično djelo izvršeno u vršenju profesionalne djelatnosti;
* privredna društva, druga pravna lica, preduzetnici i fizička lica koja imaju neizmirene poreske obaveze i obaveze po osnovu kazni izrečenih u krivičnom ili prekršajnom postupku, u periodu od najmanje tri godine prije objavljivanja javnog oglasa.

S tim u vezi, u cilju dokazivanja da je ponuđač podoban da učestvuje u postupku javog nadmetanja, neophodno je dostaviti sljedeću dokumentaciju:

* Izvod iz sudskog, ili drugog odgovarajućeg registra države u kojoj ponuđač ima sjedište- dokaz izdaje CRPS;
* dokaz da protiv privrednog društva, drugog pravnog lica i preduzetnika nije pokrenut postupak stečaja - dokaz/potvrdu izdaje Privredni sud;
* dokaz da privredno društvo, drugo pravno lica i preduzetnik nijesu pokrenuli postupak dobrovoljne likvidacije - dokaz/potvrdu izdaje CRPS;
* dokaz da privredno društvo, drugo pravno lice, preduzetnik i fizičko lice nije pravosnažno osuđeno za krivično djelo izvršeno u vršenju profesionalne djelatnosti – dokaz/potvrdu za privredno društvo, drugo pravno lice i preduzetnika izdaje Ministarstvo pravde, a za fizička lica dokaz/potvrdu izdaje nadležni Osnovni sud;
* dokaz da je privredno društvo, drugo pravno lice, preduzetnik i fizičko lice izmirilo obaveze po osnovu svih poreza na državnom i lokalnom nivou – dokaz/e izdaje/u poreski/e organ/i uprave na državnom i lokalnom nivou;
* dokaz da privredno društvo, drugo pravno lice, preduzetnik i fizičko lice nema neizmirenih obaveza po osnovu kazni izrečenih u krivičnom ili prekršajnom postupku u periodu od najmanje tri godine prije objavljivanja javnog oglasa- dokaz/potvrdu izdaje Ministarstvo pravde.

Navedeni dokazi ne smiju biti stariji od devedeset (90) dana od dana objavljivanja oglasa.

Ukoliko država u kojoj ponuđač ima sjedište ne izdaje navedene dokaze, ovi dokazi mogu biti zamijenjeni izjavom ponuđača pod krivičnom i materijalnom odgovornošću, odnosno ukoliko u državi u kojoj je sjedište ponuđača nema zakonskih odredbi koje se tiču izjava pod krivičnom i materijalnom odgovornošću, izjavom datom pred nadležnim sudskim ili upravnim organom ili notarom.

Pored navedenog, ponuđač je dužan dostaviti i:

* Bankarsku garanciju ponude u skladu sa Uputstvom za podnošenje ponuda i
* Popunjeni Obrazac iz Uputstva za podnošenje ponuda.

U slučaju da Ponuđač nastupa kao konzorcijum kompanija, onda je za svakog člana konzorcijuma neophodno dostaviti dokaze kojima se potvrđuje da je član podoban da učestvuje u postupku javog nadmetanja, kao i ugovor o konzorcijumu, koji izričito predviđa:

* da će svi članovi konzorcijuma biti solidarno odgovorni za izvršenje Ugovora u skladu sa njegovim uslovima;
* procenat učešća u konzorcijumu;
* obaveze svakog člana konzorcijuma i
* ovlašćenje jednog člana koji će istupati u ime konzorcijuma.

Vlasnička struktura u koncesionom društvu mora odgovarati procentu učešća članova u konzorcijumu utvđenom prilikom podnošenja ponude i ista se ne može mijenjati bez saglasnosti koncedenta.

## Javni oglas

Javni oglas, u skladu sa članom 21 Zakona o koncesijama, objavljuje se u “Službenom listu Crne Gore”, najmanje u jednom dnevnom štampanom mediju koji se distribuira na teritoriji cijele Crne Gore i na Internet stranici nadležnog organa, odnosno, u ovom slučaju Ministarstva ekonomije.

Javni oglas za dodjelu predmetne koncesije sadrži sljedeće:

* opis predmeta koncesije, granice istražno-eksploatacionog prostora;
* osnovne elemente Koncesionog akta;
* adresu i rok za dostavljanje ponude na Javni oglas (rok se određuje prema periodu za pripremu ponude i teče od dana objavljivanja javnog oglasa u „Službenom listu Crne Gore“ i ne može biti kraći od 30 dana);
* kriterijume za učešće na Javnom oglasu i mogućnost podnošenja zajedničke ponude;
* pravila prema kojima se Javni oglas sprovodi;
* način dostavljanja ponude;
* moguće vrijeme posjete lokacije na kojoj će se vršiti koncesiona djelatnost;
* datum, vrijeme i mjesto otvaranja prispjelih ponuda na Javni oglas;
* rok u kome se ponuda na Javni oglas može povući;
* određivanje vrste ponude (tehničke i finansijske ili samo finansijske ponude);
* podatke o visini i obliku depozita i garancije i perioda za koji se traže;
* uslove, rok i način vraćanja depozita i garancije;
* ime lica zaduženog za davanje relevantnih informacija u postupku Javnog oglasa;
* mjesto na kojem se može i vrijeme u kojem se može preuzeti Koncesioni akt i Tenderska dokumentacija, kao i cijena Tenderske dokumentacije u visini troškova njene izrade.

Javni oglas, nakon objavljivanja, nadležni organ može izmijeniti, osim elemenata utvrđenih Koncesionim aktom. Izmjena Javnog oglasa se objavljuje na način na koji je objavljen osnovni tekst Javnog oglasa, s tim što se rok za dostavljanje ponuda produžava za vrijeme koje je proteklo od dana objavljivanja Javnog oglasa.

## Ugovor o koncesiji

Sastavni dio Tenederske dokumentacije je i Nacrt ugovora o koncesiji, koji je dat kao Prilog Koncesionog akta.

## Uputstvo za podnošenje ponuda

Sastavni dio Tenderske dokumentacije je i Uputstvo za podnošenje ponuda, koje je dato kao Prilog Koncesionog akta.

# SPISAK PROPISA KOJI SE PRIMJENJUJE U POSTUPKU DAVANJA KONCESIJE I U

# VRŠENJU KONCESIONE DJELATNOSTI

Propisi koji se primijenjuju u postupku davanja koncesije i vršenja koncesione djelatnosti:

* Zakon o koncesijama (“Sl. list CG”, br. 8/09);
* Uredba o bližem načinu sprovođenja postupka javnog nadmetanja u otvorenom i dvostepenom postupku davanja koncesije (“Sl. list CG”, br. 67/09);
* Zakon o rudarstvu („Sl. list CG“, br. 65/08, 74/10 i 40/11);
* Zakon o geološkim istraživanjima (‘’Sl. list RCG’’, br. 28/93, 27/94, 42/94 i 26/07 i „Sl. list CG“, br. 28/11);
* Zakon o zaštiti i zdravlju na radu („Sl. list CG“, br. 34/14);
* Zakon o planiranju prostora i izgradnji objekata (“Sl. list CG”, br. 64/17);
* Zakon o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 i 52/16);
* Zakon o zaštiti prirode („Sl. list CG“, br. 54/16);
* Zakon o životnoj sredini („Sl. list CG“, br. 52/16);
* Zakon o zaštiti od buke (''Sl.list CG'', br.28/11, 1/14 i 2/18);
* Zakon o zaštiti i spašavanju (''Sl.list CG'', br.13/07,5/08, 86/09, 32/11 i 54/16);
* Zakon o zaštiti kulturnih dobara Crne Gore („Sllist CG“, br. 49/10);
* Zakon o državnoj imovini (“Sl. list CG”, br. 21/09 i 40/11);
* Zakon o zaštiti konkurencije („Sl. list CG“, br. 44/12 i 13/18);
* Uredba o kriterijumima i načinu obračuna iznosa minimalne koncesione naknade za ustupanje prava na istraživanje i eksploataciju mineralnih sirovina („Sl. list CG“, br. 37/11 i 40/16);
* Uredba o visini sredstava za sanaciju i rekultivaciju prostora na kojem se izvode rudarski radovi, način obračunavanja, plaćanja i korišćenja tih sredstava („Sl. list CG“, br. 51/11);
* Pravlnik o klasifikaciji, kategorizaciji i proračunu rezervi čvrstih mineralnih sirovina i vođenju evidencije o njima („Sl. list SFRJ“, br. 53/79);
* Pravilnik o rudarskim mjerenjima („Sl. list RCG“, br. 26/94);
* Pravilnik o izradi projekata geoloških istraživanja („Sl. list SRCG“, br. 9/85 i 16/85);
* Pravilnik o sadržini rudarskih projekata („Sl. list CG“, br. 74/09);
* Pravilnik o sadržaju zahtjeva i dokumentaciji za izdavanje dozvole za preradu i/ili zbrinjavanje otpada iz rudarstva ("Službeni list Crne Gore", br. 078/16)
* Pravilnik o tehničkim normativima za površinsku eksploataciju ležišta mineralnih sirovina („Sl. list SFRJ“, br. 62/87);
* Pravilnik o tehničkim normativima za površinsku eksploataciju arhitektonsko-građevinskog (ukrasnog) kamena, tehničko-građevinskog kamena, šljunka i pijeska i preradu arhitektonsko-građevinskog (ukrasnog) kamena („Sl. list SFRJ“, br. 11/86);
* Pravilnik o oznakama usaglašenosti za izvore buke koji se stavljaju u promet i upotrebu (''Sl.list CG'', br.13/14);
* Uputstvo o izradi godišnjeg tehničkog izvještaja i godišnjeg finansijskog izvještaja o poslovanju koncesionara koji imaju pravo na eksploataciju mineralnih sirovina („Sl. list RCG“, br. 10/95) i
* ostali propisi.

**Napomena:**

Prikazani parametri i podaci predstavljaju samo okvirnu, aproksimativnu ocjenu ekonomske opravdanosti investicije i nijesu garancija investitorima na osnovu koje imaju pravo na bilo kakvu štetu, već ponuđač prihvata kompletan rizik prilikom podnošenja ponude.

**P R I L O Z I**

**1.** Nacrt Ugovora

* Prilog 1 – obrazac bankarske garancije za Fazu detaljnih geoloških istraživanja
* Prilog 2 – obrazac bankarske garancije za ispunjavanje ugovornih obaveza
* Prilog 3 – obrazac bankarske garancije za rekultivaciju
* Prilog 5 - Tehnički izvještaj sa koordinatama graničnih tačaka istražno- eksploatacionog

prostora „Varišta-Velja glava”

**2.** Prilozi i uputstva

* Obrazac A – Podaci o ponuđaču
* Obrazac B – Tehnička ponuda
* Obrazac C – Forma bankarske garancije za ponudu
* Prilog 4 – Uputstvo za podnošenje ponuda

**3.** Javni poziv